Diari Oficial de la Generalitat Valenciana


Sumari del DOGV 5384, del 09-11-2006 (2006/12450)

RESOLUCIÓ de 30 d'octubre de 2006, del conseller d'Agricultura, Pesca i Alimentació, per la qual s'amplia l'import global màxim per a l'any 2006 per a la concessió d'ajudes per a la subscripció d'assegurances agràries.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5384

Data del DOGV
:   09-11-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/12188


Data del document
:   30-10-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda a l'agricultura
    * segur agrícola
    * suport econòmic
    * ajuda pública

RESOLUCIÓ de 30 d'octubre de 2006, del conseller d'Agricultura, Pesca i Alimentació, per la qual s'amplia l'import global màxim per a l'any 2006 per a la concessió d'ajudes per a la subscripció d'assegurances agràries. [2006/12135]  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indiquen la línia o les línies de subvenció que les financen i l'import global màxim que s'hi destina. Estos aspectes depenen de la llei anual de pressuposts, en estos moments la Llei 15/2005, de 30 de desembre, de Pressuposts de la Generalitat per a l'exercici 2006.  
En l'Orde de 24 de febrer de 2006, de la Conselleria d'Agricultura, Pesca i Alimentació (DOGV núm. 5.208, de 28.02.2006), es fixaven les línies pressupostàries i els imports globals màxims que financen per a l'exercici 2006 les ajudes gestionades per la Subsecretaria i, entre estes, la línia T3092, .Subvencions a la subscripció d'assegurances agràries., del programa 714.20, amb un import global màxim fixat en 84.345.477,08 euros.  
Tenint en compte que l'import establit en l'Orde de 24 de febrer de 2006 és insuficient i que s'ha resolt un expedient de modificació pressupostària que incrementa la dotació d'esta línia, vista la proposta del subsecretari, en l'exercici de les funcions que tinc atribuïdes, resolc:  
Primer  
Es modifica l'import global màxim destinat l'any 2006:  
Programa 714.20. Foment i Garantia Agrària  
Línia T3092. S'incrementa en 5 milions d'euros, i en resulta un import global màxim de 31.792.931,08 euros.  
Segon  
La present resolució posa fi a la via administrativa. Podrà interposar-se, amb caràcter previ i potestatiu, un recurs de reposició, davant del conseller d'Agricultura, Pesca i Alimentació, en el termini d'un mes, comptador a partir de l'endemà de la publicació, o ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, de conformitat amb les disposicions dels articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i de l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 30 d'octubre de 2006.. El conseller d'Agricultura, Pesca i Alimentació: Juan G. Cotino Ferrer.